Bregenzer Festspiele

Bregenzer Festspiele er en årligt tilbagevendende kulturfestival i Vorarlberg i delstatshovedstaden Bregenz i Østrig i juli og august.

Centralt for et stort antal af de besøgende er verdens største scene på en sø ("Seebühne"). Festivalen er kendt for sin naturskønne placering ved og på Bodensøen, imponerende scenografi, de for Østrig særlige kabinetstykker, samt en enestående akustik, hvor deres helt særlige lydanlæg interagerer med stedets unikke betingelser. Festivalchef har siden januar 2015 været Elisabeth Sobotka, fungerende administrationschef er Michael Diem, operachefen hedder Susanne Schmidt, skuespilchef er Olaf A. Schmitt.

Bregenzer Festspiele havde i 2014 rekordmange besøgende, 264.000, med over 80 arrangementer. Husorkesteret er Wiener Symphoniker.

Historie og spillesteder

Seebühne 
På den første festival i 1946 opførte man "Bastien og Bastienne" af Wolfgang Amadeus Mozart, samt hans "Eine kleine Nachtmusik", koreograferet som ballet. Efter en donation fra Karl Deuring havde festivalen fra år 1950 6400 tilskuerpladser, hvormed de kunne bryste sig med den største flydende scene i verden. Den blev i 1979 reduceret til 4400 pladser, men er efterhånden blevet udvidet til næsten 7000 tilskuerpladser.
Årligt er der en stor musikteaterproduktion, i første omgang operetter og syngespil, siden 1970'erne i højere grad operaer med internationalt repertoir, samt Musicals. Mellem 1960 og 1977 blev den flydende scene gentagne gange brugt til ballet. Siden 1985 har produktionerne på den flydende scene været spillet i to år ad gangen.

I foråret 2008 blev nogle af scenerne til James Bond-filmen Quantum of Solace filmet på Seebühne.

I august 2010 fandt premieren på filmen Der Atem des Himmels af Reinhold Bilgeri sted på søscenen. Forestillingen var allerede udsolgt flere uger før premieren.

Festspielhaus 
Den 17. juli 1980 blev Festspielhaus Bregenz, bygget i forlængelse af Seebühne fra 1977 til 1980, åbnet med op til 1.765 tilskuerpladser. Festspielhaus bruges under festivalen i dårligt vejr (for forestillinger på søscenen med reduceret scenografi), men også til andre operaproduktioner, og til orkesterkoncerter.

I 2009 blev det udnævnt til et af Europas bedste scener af dets størrelse af European Association of Event Centers og modtog "Best Center 2009"-prisen.

Theater am Kornmarkt 
Siden 1950'erne er Theater am Kornmarkt blevet brugt til teaterforestillinger (for det meste gæstespil af velkendte teaterhuse som det Wienske Burgtheater). I 1990'erne gæstede Deutsches Theater Berlin. Efter to års pause blev der i 2003 igen lavet forestillinger, teaterstykker, operetter og operaer. I 2007 blev skuespillet Gefährliche Liebschaften opført af Theater in der Josefstadt fra Wien.

Under ledelse af Elisabeth Sobotka har teatret især brugt fremadstormende unge sangere til deres operaproduktioner. Fra 2015 til 2017 spillede man de tre Da Ponte operaer af Mozart, hvor Symphonieorchester Vorarlberg spillede under ledelse af Hartmut Keil.

Werkstattbühne 
Siden efteråret 1997 har den næsten 1000 kvadratmeter store "Werkstattbühne" overvejende været brugt moderne musikteater og moderne skuespil. Udenfor festivaltiden bruges Werkstattbühne til prøver, til popkoncerter og andre arrangementer.

Andre spillesteder 

Festivalen foregår også i Kunsthaus Bregenz.

Tidligere brugte festivalen også rådhuset til orkesterkonserter, Martinsplatz til udendørs optrædener og Theater Kosmos til gæsteforestillinger.

Teknik 
Scenen kræver også forskelligt nytænkende teknisk udstyr. Ud over den specielle forstærkerteknologi Bregenzer Richtungshören er der også et stort antal trådløse mikrofoner. I 2010 blev der anvendt ca. 30 trådløse mikrofoner, hvilket var på grænsen af det teknisk mulige på den tid, da man ikke havde tilstrækkeligt med tilladt båndbredde .

Produktioner på Seebühne og Festspielhaus

Festivalchefer 
 1946–1952/1954: arbejdsudvalg under Bregenzer Festspielgemeinde
 1952 / 1954-1982: Ernst Bär
 1983-2003: Alfred Wopmann
 2004-2014: David Pountney
 siden 2015: Elisabeth Sobotka

Formænd 
 1963-1968: Walter Rhomberg
 1968-1981: Albert Fuchs
 1981-2012: Günter Rhomberg
 siden 2012: Hans-Peter Metzler

Udmærkelser 
 2009: Kulturmarke des Jahres af Agentur Causales i Berlin
 2014: International Opera Awards 2014, årets verdenspremiere (for André Tjaikovskij: Købmanden fra Venedig)
 2015: International Opera Awards 2015, Årets Festival

Literatur 
 Ernst Bär: Spiel auf dem See. Die Bregenzer Festspiele von der Gründung bis zur Gegenwart. Österreichischer Bundesverlag, Wien 1984, .
 Annemarie Bösch-Niederer: Die Bregenzer Festspiele. I: Land Vorarlberg (udg.): Vorarlberg Chronik.
 Dagmar Stecher-Konsalik (udg.): Musik auf dem See – verzaubertes Bregenz. Hestia, Bayreuth 1986, .
 Andrea Meuli (udg.): Die Bregenzer Festspiele. Residenz-Verlag, Salzburg/Wien 1995, .
 Wolfgang Willaschek (udg.): Bühnenwelten. Werkstatt Bregenz. Ueberreuter, Wien 2003, .

Weblinks 

 

Musikfestivaler i Østrig
Opera
Østrig